วันระลึกการฆ่าล้างเผ่าพันธุ์ชาวอาร์มีเนีย ( "Mets Yegherrni zoheri hishataki or") เป็นวันหยุดทางการในประเทศอาร์มีเนียและสาธารณรัฐอาร์ทซัค และในบรรดาชาวอาร์มีเนียพลัดถิ่นเป็นประจำทุกปีในวันที่ 24 เมษายน เพื่อระลึกถึงเหยื่อจากการฆ่าล้างเผ่าพันธุ์ชาวอาร์มีเนียในปี 1915 ที่ก่อการต่อชาวอาร์มีเนียราว 1.5 ล้านคนโดยชาวออตโตมัน ทุก ๆ ปีในเยเรวาน เมืองหลวงของอาร์มีเนีย ผู้คนจำนวนมากเดินทางไปยังอนุสรณ์สถานจิตแซร์นาการ์แบร์ตเพื่อวางดอกไม้ไว้อาลัยต่อหน้าไฟนิรันดร์ภายในอนุสรณ์สถาน